
	ПСУ 7.9-1
	ЖАЛБИ 


	1.
	Цел


Целта на тази процедура е да регламентира процеса за регистриране, анализиране и обработване на постъпили жалби в лабораторията, както и дейностите и отговорностите при използване на жалбите за подобряване качеството на работа на лабораторията.

Доброто сътрудничество с клиентите е основна задача на лабораторията, което се постига чрез добронамерено и добросъвестно разглеждане на възникнали възражения и жалби.

	2.
	отговорности и права


Отговорностите и правата при възникване на жалба са дадени в РСУ 7.9 “Жалби”.

Жалбите се приемат от РЛ. След анализиране на причините се извършва анализ на несъответствието от РЛ и ОК. ОК отговаря за отстраняване нередностите, довели до жалбата. 

Провеждат се разговори с клиента за това как да се реши проблема и кой да финансира повторните изпитвания, ако се налагат такива.

РЛ отказва жалбата, ако клиентът няма основания за разглеждането им.

ОК отговаря за създаване и попълване на регистър на жалбите, анализирането, на които се използва от РЛ и ОК за подобряване качеството на работа в лабораторията.

	3.
	описание


.
Под  жалба от потребители се разбира писмено изразено възражение или неудовлетворение от страна на вътрешен или външен потребител по отношение на вече приключила поръчка за изпитване, съгласно договорените условия.

При подаване на жалба от страна на потребителя, незабавно трябва да се информира Управителя на фирмата.

При жалба от потребител на услуга, извършена от ИЛ, РЛ  събира  информация  за:

· Причини за възникване на жалбата;

· Обща стойност на рекламираните услуги;

· Стойност на приетата или присъдена жалба на потребителя, която лабораторията, респективно дружеството се е съгласило да удовлетвори по определен начин.

Лабораторията приема жалби, постъпили само в писмен вид от жалбоподателя . Когато жалбата е предадена устно или съобщена по телефон, лабораторията информира жалбоподателя за необходимостта от писменото й потвърждаване. Получените жалби се обработват във ФСУ 7.9-1“ Обработка на жалби“ и се  вписват във ФСУ 7.9-2. "Регистър  жалби" .
Жалбите  се получават в срок до 10 дни след предаване на протокол от изпитване. Клиентът подписва приемателно-предавателен протокол при получаване на протокола от изпитване.

След попълването и подписването от служителя, приел жалбата, формулярът се предава на ОК. Ръководителят на лабораторията или ОК записва жалбата в регистър (ФСУ 7.9-2).

При получаване на жалбата от потребител РЛ и ОК преценяват нейната основателност. 

Във всеки отделен случай РЛ със съдействието на ОК проверява и взема решение дали несъответствието, предизвикало жалбата, е поради грешка на потребителя или е по вина на лабораторията.

При установена неоснователност на жалбата, РЛ подготвя становище до потребителя в срок от 10 дни, за да бъдат защитени интересите на ИЛ при бъдещи контакти с него.
Ако една основателна жалба е породена от организационни недостатъци (неспазване на срокове, недостатъчна информация за клиента, неспазване на договорености), РЛ разкрива причините за жалбата и набелязва мероприятия за тяхното отстраняване, за които уведомява Управителя на дружеството.

Ако жалбите се отнасят за неправилно изпитване, произтичащите от това дейности са регламентирани РСУ 7.10 "Несъответстваща работа".

Тъй като жалбите са белег  за слабите места в работата на лабораторията, записите за тях  се документират и се използват от РЛ при прегледа от Ръководството, за съставяне на план за подобряване за следващата година и при оценка на персонала.

Анализът, предоставен на РЛ представлява и входна информация при провеждане на прегледи на Системата за управление от Ръководството. 
	3.1.
	РАЗГЛЕЖДАНЕ на жалбата


Разглеждането на жалбата е задължение на отговорника по качеството, както и на ръководителя на лабораторията. Разглеждането включва обстоен преглед на цялата документация по поръчката. В процеса на тази проверка трябва да бъде изяснено следното:

· документирани ли са всички предварителни устни уговорки с потребителя;

· изискванията на потребителя достатъчно ясни и точни ли са и съвпадат ли с представената му оферта, както и с представените от него документи;

· правилно, ясно и недвусмислено ли са формулирани обхвата, методите и задълженията за извършване на изпитването, съобразно изискванията на потребителя;

· съхраняват ли се всички съществуващи по поръчката документи съгласно изискванията на СУ;

· представяни ли са своевременно от потребителя настъпили промени в обхвата на поръчката;

· уведомяван ли е своевременно потребителя за хода на изпитванията и за евентуално възникнали нередности и несъответствия, и особено такива, които имат отношение към предявената жалба;

· правилно ли са определени и разбрани отговорностите на съответните извършващи изпитването служители, и ако не, да се определи причината.

При установена неоснователна жалба, РЛ подготвя становище до потребителя, за да бъдат защитени интересите на ИЛ при бъдещи контакти с потребителя.

Когато жалбата е основателна, след завеждане в „Регистър жалби” ФСУ 7.9-2, РЛ и ОК извършват анализ на причините и се вписват във ФСУ 7.9-1. Документирано във формуляра се извършва преглед за основателност на жалбата по изложените от жалбоподателя обстоятелства, вземат се решения за предприемане на необходими действия за разрешаване на жалбата, определят се отговорните лица и срока за обработване на жалбата. От съществено значение е да бъде установено и ясно определено, чия е отговорността за възникване на жалбата и да се потърси мнението на причинителя. 
	3.2.
	Действия при възникване на ЖАЛБА


Въз основа на данните от „Обработка на  жалби” ФСУ 7.9-1, ОК подготвя анализ на получените жалби или изразени недоволства от потребител и съответни предложения за коригиращи действия. Освен това се прави анализ на всички обстоятелства чрез:

· проучване на всички данни от лабораторните дневници, за да се установи как са извършени отделните операции;

· проверка на всички документи, касаещи получаването на пробите, извършването на изпитванията  и съхранението им. 

При постъпване на жалба от потребител действията, които следва да се предприемат се изразяват в:

· Разглеждане и преценка на основателността на жалбата;

· Приемане на мерки за отстраняване на методически и организационни причини за несъответствието;

· Проверка на изправността на използваното оборудване;

· Проверка на използваните методи;

· Повторение на изпитването от друг специалист от лабораторията;

· Уведомяване на клиента за резултатите от предприетите коригиращи действия, чрез ФСУ 8.7-1.
При необходимост и ако е възможно, изпитванията за които има жалби, се повтарят за сметка на виновната страна.

Допуска се присъствие на потребителя при отварянето на контролните/арбитражни проби и при извършването на изпитването. След приключването на изпитването се издава протокол с изрична забележка, че изпитването е проведено н контролната/арбитражната проба.
Заключенията по жалбата се съставят, преглеждат и одобряват от лице, което не е участвало в разглежданите в жалбата лабораторни дейности. Не се изключва заключенията по постъпила жалба да бъдат съставени от външен за лабораторията персонал. По преценка в разрешаване на жалбата могат да бъдат включени представители на жалбоподателя.

Въз основа на изготвения от ОК доклад, РЛ набелязва коригиращи действия. 

Документирането и провеждането на коригиращи и превантивни действия се извършва съгласно ПСУ 7.10-1 “Несъответстваща работа“ и ПСУ 8.6-1 "Подобряване".

Анализът, предоставен на РЛ, представлява и входна информация при провеждане на прегледи на Системата за управление от Ръководството,като данните се използват при планиране на целите заложени в политиката за управление за следващ отчетен период, наблюдението и обучението на персонала, както и за въвеждане на действия за подобряване на Системата за управление.

	3.3.
	съхранение на жалбите


Всяка постъпила жалба се завежда в ФСУ 7.9-2 “Регистър жалби”, който се попълва от ОК. При завеждане на жалбите ОК попълва ФСУ 7.9-1 “Обработка на жалби”. 

При основателните жалби към документите се включват резултатите от повторното изпитване и анализът на несъответствието, ако е установено такова.

Достъп до „Регистър жалби” имат УД, РЛ и ОК. 

При поискване, информацията може да се предоставя на ИА “БСА” по време на одити или други проверки.

С писмено разпореждане на УД, досиетата на жалбите или части от тях може да се предоставят на засегнатите лица при възникнали съдебни спорове или в други случаи, предвидени в Закона.

Срокът за съхранение на жалбите и документацията към тях е съгласно РСУ 8.4 “Управление на записите”.

	4.
	документация


Всички дейности за уреждане на жалбите се документират. Документите се разглеждат като технически записи и се класират към  съответния договор. За основателните жалби се документират всички доказателства, довели до приемането им. Съставените във връзка с изпълнението на настоящата процедура записи се управляват съгласно процедура П 8.4-1 „Управление на записите”.
	5.
	съпътстващи  документи

